Na temelju odluke Ministarstva rada, mirovinskog sustava, obitelji i socijalne politike, KLASA: 112-06/21-01/2, URBROJ: 524-08-01-014/2-21-4 18.ožujka 2021. godine i Plana prijema pripravnika u ustanovama socijalne skrbi u 2021. godini za provedbu mjere aktivne politike zapošljavanja te članka 31. Statuta Dječjeg doma Ruža Petrović, ravnateljica Dječjeg doma Ruža Petrović, objavljuje

JAVNI NATJEČAJ

za prijem pripravnika u radni odnos na određeno vrijeme – 12 mjeseci radi stjecanja prvog radnog iskustva – obavljanja pripravničkog staža, i to:

1. Stručni radnik I vrste- psiholog – 1 izvršitelj m/ž.

Uvjeti:

* završen diplomski sveučilišni studij psihologije,

Posebni uvjeti:

* u odnosu na koju ne postoji zapreka iz članka 213. stavka 1. Zakona o socijalnoj skrbi,
* poznavanje rada na računalu,
* položen vozački ispit B-kategorije.

U radni odnos ne može biti primljena osoba za čiji prijem postoje zapreke iz odredbe članka 213. st. 1. Zakona o socijalnoj (NN br. 157/13, 152/14, 99/15, 52/16, 16/17, 130/17, 98/19 i 64/20). Osim navedenih uvjeta osoba mora ispunjavati i uvjete mjere potpora za zapošljavanje za stjecanje prvog radnog iskustva/pripravništva (www.mjere.hr), tj. ovu mjeru mogu koristiti: nezaposlene osobe bez staža osiguranja u obrazovnoj razini prijavljene u evidenciju nezaposlenih.

Na temelju odredbe čl. 13. Zakona o ravnopravnosti spolova, na oglašeno radno mjesto mogu se javiti osobe obaju spolova.

Uz prijavu kandidati su dužni priložiti dokaze o ispunjavanju uvjeta javnog natječaja, i to:

* životopis
* dokaz o državljanstvu (preslik domovnice, osobne iskaznice ili putovnice)
* dokaz o stručnoj spremi (preslik diplome)
* potvrdu o radnom stažu (elektronički zapis o radnom stažu Hrvatskog zavoda za mirovinsko osiguranje)
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 30 dana)
* potvrdu Hrvatskog zavoda za zapošljavanje o vođenju u evidenciji nezaposlenih osoba.

Kandidati cjelokupnu dokumentaciju dostavljaju u preslici, dok će izabrani kandidati biti pozvani da je dostave i u izvorniku ili ovjerenom presliku.

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Kandidati koji se u prijavi na natječaj pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihove obitelji (NN broj 121/17 i 98/19) uz prijavu na javni natječaj dužni su osim dokaza o ispunjavanju traženih uvjeta priložiti i dokaze propisane člankom 102. st. 1. Zakona o hrvatskim braniteljima iz Domovinskog rata i članovima njihove obitelji, a koji su objavljeni na web-stranici Ministarstva hrvatskih branitelja: https://branitelji.gov.hr/zaposljavanje-843/843, (https://branitelji.gov.hr/UserDocsImages//NG/12%20Prosinac/Zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanju.pdf).

Urednom prijavom smatra se prijava koja sadrži sve podatke i priloge navedene u javnom natječaju.

Nepotpune i nepravovremene prijave neće se razmatrati.

Prijave na natječaj podnose se u roku od 8 dana od objavljivanja natječaja u Narodnim novinama, na adresu: Dječji dom Ruža Petrović, P.Budicin 17, Pula, s naznakom: »Za natječaj za pripravnika/icu«.

U slučaju prijave više od jednog kandidata, Dječji dom Ruža Petrović , provesti će testiranje.

Podnošenjem prijave na natječaj kandidati daju suglasnost Dječjem domu Ruža Petrović da kao voditelj zbirke osobnih podataka može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.